

ประกาศองค์การบริหารส่วนตำบลชำผักแพว

เรื่อง ให้เจ้าของป้ายที่ต้องเสียภาษีป้าย ยื่นแบบแสดงรายการภาษีป้าย

\*\*\*\*\*\*\*\*\*\*\*\*\*\*\*\*\*

 เนื่องจากมีผู้ติดป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่น เพื่อหารายได้หรือโฆษณาการค้าหรือกิจการอื่น มีหน้าที่จะต้องเสียภาษีป้ายตามมาตรา 7 แห่งพระราชบัญญัติภาษีป้าย พ.ศ. 2510 และจะต้องยื่นแบบแสดงรายการภาษีป้ายต่อพนักงานเจ้าหน้าที่ภายในเดือนมีนาคม ของทุกปี

 ฉะนั้น จึงประกาศให้เจ้าของป้ายซึ่งติดตั้งป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือกิจการอื่นอันมีหน้าที่ต้องเสียภาษี ตามพระราชบัญญัติภาษีป้ายซึ่งตั้งอยู่ในเขตองค์การบริหารส่วนตำบลชำผักแพว ได้ยื่นแบบแสดงรายการภาษีป้ายและชำระภาษีต่อพนักงานเจ้าหน้าที่ ณ สำนักงานองค์การบริหารส่วนตำบลชำผักแพว ภายในเดือนมีนาคม 2563 หากพ้นกำหนดนี้แล้วจะต้องเสียภาษีเพิ่มเติมตามกฎหมาย และผู้ใดจงใจไม่ยื่นแบบแสดงรายการภาษีป้ายมีความผิดต้องระวางโทษปรับไม่เกินสองพันบาท

 ประกาศ ณ วันที่ 30 เดือน ธันวาคม พ.ศ. 2562

 สนม โสป่าสัก

 (นายสนม โสป่าสัก)

##  นายกองค์การบริหารส่วนตำบลชำผักแพว

**ภาษีป้าย**

**ภาษีป้ายเป็นภาษีที่เก็บจากป้าย อันหมายถึง** ป้ายแสดงชื่อ ยี่ห้อ หรือ เครื่องหมายที่ใช้ประกอบการค้า หรือ ประกอบกิจกรรมอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆด้วยอักษร ภาพ หรือเครื่องหมายที่เขียน แกะ สลัก จารึก หรือทำให้ปรากฏด้วยวิธีอื่นๆ

**ผู้มีหน้าที่ชำระภาษีป้าย**

1. เจ้าของป้าย
2. ผู้ครอบครองป้าย/ผู้ครอบครองอาคารหรือที่ดินที่ป้ายนั้นติดตั้งหรือแสดงอยู่

**ขั้นตอนการชำระภาษีป้าย**

* ยื่นแบบแสดงรายการภาษีป้าย(ภป.1)ตั้งแต่วันที่ 1 มกราคม ถึง มีนาคม ของทุกปี
* ยื่นแบบและชำระทันที หรือ ภายใน 15 วัน นับแต่วันที่ได้รับแจ้งการประเมิน
* กรณีติดตั้งป้ายใหม่ หลังเดือนมีนาคม ให้ยื่นแบบแสดงรายการ(ภป.1)ภายใน 15 วันนับแต่วันที่ติดตั้ง

**ไม่ชำระภาษีป้ายภายในระยะเวลาที่กำหนด** ผู้เป็นเจ้าของป้ายรายใดไม่ยื่นแบบภายในเวลาที่กำหนดจะต้องเสียเงินเพิ่มนอกจากเงินที่เสียภาษีป้ายในกรณีและอัตราดังต่อไปนี้

* ไม่ยื่นแบบแสดงรายการภาษีป้าย (ภป.1) ภายในเวลาที่กำหนดให้เสียเงินเพิ่ม 10% ของค่าภาษี
* ยื่นแบบแสดงรายการภาษีป้ายไม่ถูกต้อง ทำให้จำนวนเงินที่ต้องเสียภาษีป้ายลดน้อยลง ให้เสียเงินเพิ่ม 10% ของค่าภาษีป้ายที่ประเมินเพิ่มเติม
* ไม่ชำระภาษีป้ายภายในระยะเวลาที่กำหนด ให้เสียเงินเพิ่ม 2% ต่อเดือนของค่าภาษี

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |

|  |
| --- |
| **อัตราค่าภาษีป้ายการคำนวณภาษีป้าย โดยคำนวณจากขนาด กว้าง x ยาว  หารด้วย 500 คูณด้วย อัตราภาษี ตามประเภทของป้าย** |
| ประเภทป้าย | ลักษณะป้าย | อัตราภาษี(บาท/ตร.ซม.) |
| 123 | อักษรไทยล้วน อักษรไทยปนอักษรต่างประเทศ/ภาพ/เครื่องหมายอื่นป้ายดังต่อไปนี้ (ก)ไม่มีอักษรไทยไม่ว่าจะมีภาพหรือเครื่องหมายใดหรือไม่(ข)มีอักษรไทยบางส่วนหรือทั้งหมดอยู่ใต้ หรือต่ำกว่าอักษรต่างประเทศ | 3/50020/500 40/500 |
| หมายเหตุ:ป้ายตามประเภท 1,2 หรือ 3 เมื่อคำนวณพื้นที่แล้ว ถ้ามีอัตราภาษีที่ต้องเสียภาษีต่ำกว่าป้ายละ 200 บาท ให้เสียภาษีป้ายละ 200 บาท |

 |